《永思堂为前人赋》
宋代·邓林

三载裹麻制易终，百年孤露恨难穷。劬劳未报生身德，富贵长思汗马功。

纵使天荒并地老，誓全子孝与臣忠。题诗拟续南陔什，只愧才疏语不工。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。